CELEX: 62008FN0028
Language: mt
Date: 2008-02-28 00:00:00
Title: Kawża F-28/08: Rikors ippreżentat fit- 28 ta' Frar 2008 — Pouzol vs Il-Qorti ta' l-Awdituri

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/35
            
         Rikors ippreżentat fit-28 ta' Frar 2008 — Pouzol vs Il-Qorti ta' l-Awdituri
   (Kawża F-28/08)
   (2008/C 116/68)
   Lingwa tal-kawża: Il-Franċiż
   Partijiet
   
      Rikorrent: Michel Pouzol (Combaillaux, Franza) (rappreżentanti: D. Grisay, I. Andoulsi, D. Piccininno, avocats)
   
      Konvenuta: Il-Qorti ta' l-Awdituri
   Suġġet u deskrizzjoni tal-kawża
   Minn naħa, l-annullament tad-deċiżjoni tal-Qorti ta' l-Awdituri tad-29 ta' Novembru 2007, kif ukoll tal-proposti magħmula lir-rikorrent fl-10 ta' Mejju 2007 dwar it-trasferiment tad-drittijiet għal pensjoni miksuba fi Franza u, konsegwentament, ir-rikonoxximent li r-rikorrent għandu d-dritt li fil-kalkolu tal-pensjoni tiegħu jittieħed in kunsiderazzjoni perijodu addizzjonali ta' 6 snin, 10 xhur u jum, jew perijodu globali ta' 10 snin, 3 xhur u 24 jum, li jissarfu f'pensjoni addizzjonali. Min-naħa l-oħra, tikkundanna lill-konvenuta tħallas kumpens għal dannu finanzjarju u morali subit mir-rikorrent.
   Talbiet tar-rikorrent
   
               —
            
            
               Tannulla d-deċiżjoni tal-Qorti ta' l-Awdituri tad-29 ta' Novembru 2007 kif ukoll il-proposti magħmula lir-rikorrent fl-10 ta' Mejju 2007;
            
         
               —
            
            
               tirrikonoxxi li r-rikorrent għandu d-dritt li fil-kalkolu tal-pensjoni tiegħu jittieħed in kunsiderazzjoni perijodu addizzjonali ta' 6 snin, 10 xhur u jum, jew perijodu globali ta' 10 snin, 3 xhur u 24 jum;
            
         
               —
            
            
               tikkundanna lill-Qorti ta' l-Awdituri ssarraf dan il-perijodu f'pensjoni addizzjonali għar-rikorrent ta' EUR 1 232,32 fix-xahar;
            
         
               —
            
            
               tikkundanna lill-Qorti ta' l-Awdituri tħallas lir-rikorrent kumpens għal dannu finanzjarju subit minnu, li fil-jum tal-preżentata ta' dan ir-rikors kien ikkalkolat fl-ammont ta' EUR 32 040,32 (jew telf ta' dħul għar-rikorrent ta' EUR 1 232,32 fix-xahar mid-data li fiha rtira, jiġifieri l-1 ta' Jannar 2006, sa l-1 ta' Marzu 2008;
            
         
               —
            
            
               tikkundanna lill-Qorti ta' l-Awdituri tħallas lir-rikorrent kumpens għal dannu morali subit minnu għal iktar minn 14-il sena, li l-ammont tiegħu għandu jiġi ddeterminat iktar 'il quddiem bi qbil bejn il-partijiet;
            
         
               —
            
            
               tikkundanna lill-Qorti ta' l-Awdituri għall-ispejjeż.